**ΟΝΟΜΑ: …………………………………………………**

**ΕΠΑΝΑΛΗΨΗ ΣΤΗΝ ΕΝΟΤΗΤΑ 1**

**Α. ΤΙ ΘΑ ΔΙΑΒΑΣΕΙΣ ΤΕΛΕΙΑ:**

1. **Τους χρόνους του ρήματος**: ποιοι είναι, τι φανερώνουν (χρονική βαθμίδα και ποιόν ενέργειας) και πώς σχηματίζονται (κλίση σε όλα τα πρόσωπα και ικανότητα χρονικής αντικατάστασης). Τα ρήματα που θα έχει το τεστ είναι συγκεκριμένα και θα τα ξέρετε ΤΕΛΕΙΑ σε όλους τους χρόνους και όλα τα πρόσωπα.

**ΡΗΜΑΤΑ**: ποτίζω, οργανώνω, ταξιδεύω, κοιμάμαι, δανείζω- δανείζομαι, ρίχνω, σκέφτομαι, αγαπώ

1. **Τις χρονικές προτάσεις**: με ποιους συνδέσμους εισάγονται, τι φανερώνουν, τις εντοπίζω μέσα στο κείμενο.

**ΧΡΟΝΙΚΟΙ** **ΣΥΝΔΕΣΜΟΙ**: ***αφού, όταν, ενώ, καθώς, αφότου, πριν, μόλις, προτού, όποτε, ώσπου, ωσότου, σαν***. (απ’ έξω)

1. **Τα χρονικά επιρρήματα:** Τι είναι, σε ποια ερώτηση απαντούν, ποια είναι.

**ΧΡΟΝΙΚΑ ΕΠΙΡΡΗΜΑΤΑ: (πότε;)**

ποτέ, τώρα, τότε, πριν, μετά, σήμερα, αύριο, χτες, μεθαύριο, πέρ[υ]σι, φέτος, απόψε, αργά, νωρίς, οποτεδήποτε, όποτε, άλλοτε, κάποτε, ύστερα, έπειτα, επιτέλους, κιόλας, αμέσως, σπάνια, συχνά, τακτικά, πότε πότε κ.ά.

1. **Τους Επιρρηματικούς προσδιορισμούς του χρόνου:** Να μπορούμε να τους εντοπίζουμε μέσα στο κείμενο.
2. **Την ενεργητική και την παθητική φωνή:** Χαρακτηριστικά και να μπορώ να αναγνωρίζω ένα ρήμα σε ποια φωνή ανήκει με τον τρόπο που έχουμε πει.
3. **Σύνθετες λέξεις** με τον «οίκο» και το επίρρημα «λάθρα». Ορθογραφία, σχηματισμός και σημασία. (Τ.Ε. σελ. 11 και Β.Μ. σελ. 14)
4. **ΛΕΞΙΛΟΓΙΟ ΓΙΑ ΟΡΘΟΓΡΑΦΙΑ**: οικογένεια, οικόπεδο, οικοσύστημα, οικοδόμος, λαθροθήρας, λαθρεπιβάτης, κυνηγός, περιβάλλον, εισβολή, περιβαλλοντικός
* **Όλα τα παραπάνω θα τα βρείτε αναλυτικά στα φυλλάδια που έχουμε κάνει μέχρι τώρα όπως επίσης και στο τετράδιο της γλώσσας. (Τα φυλλάδια υπάρχουν αναρτημένα και στην e- class)**
* **ΗΜΕΡΑ ΔΙΑΓΩΝΙΣΜΑΤΟΣ: ΔΕΥΤΕΡΑ 21/10**

**Β. ΕΠΑΝΑΛΗΠΤΙΚΕΣ ΑΣΚΗΣΕΙΣ:**

1. **Να κάνεις χρονική αντικατάσταση στα ρήματα: (στο πρόσωπο που είναι)**

|  |  |  |  |  |
| --- | --- | --- | --- | --- |
| **ΕΝΕΣΤΩΤΑΣ** | **Ρίχνω** | **Κοιμάται** | **οργανώνουν** | **Αγαπάς** |
| **ΠΑΡΑΤΑΤΙΚΟΣ** | **Έριχνα** | **Κοιμόταν** | **Οργάνωναν** | **Αγαπούσες** |
| **ΑΟΡΙΣΤΟΣ** | **(εγώ) έριξα** | **κοιμήθηκε** | **Οργάνωσαν** | **Αγάπησες** |
| **ΕΞΑΚ. ΜΕΛΛ.** | **Θα ρίχνω** | **Θα κομάται** | **Θα οργανώνουν** | **Θα αγαπάς** |
| **ΣΤΙΓΜ. ΜΕΛΛ.** | **Θα ρίξω** | **Θα κοιμηθεί** | **Θα οργανώσουν** | **Θα αγαπήσεις** |
| **ΠΑΡΑΚΕΙΜΕΝΟΣ** | **Έχω ρίξει** | **(αυτός) έχει κοιμηθεί** | **Έχουν οργανώσει** | **Έχεις αγαπήσει** |
| **ΥΠΕΡΣΥΝΤΕΛΙΚΟΣ** | **Είχα ρίξει** | **Είχε κοιμηθεί** | **Είχαν οργανώσει** | **Είχες αγαπήσει** |
| **ΣΥΝΤ. ΜΕΛΛ.** | **Θα έχω ρίξει** | **Θα έχει κοιμηθεί** | **Θα έχουν οργανώσει** | **(εσύ) θα έχεις αγαπήσει** |

1. **Να κυκλώσεις τους χρονικούς συνδέσμους και να υπογραμμίσεις τις χρονικές προτάσεις που τους ακολουθούν:**
2. Θα παρακολουθήσω τηλεόραση, μόλις τελειώσω τα μαθήματά μου.
3. Όταν μπήκε στο σπίτι, ο σκύλος πήδηξε πάνω του.
4. Ενώ κοιμόμουν, ακούστηκε ένας δυνατός θόρυβος.
5. Η μαμά τραγουδούσε, καθώς πότιζε τα λουλούδια.
6. Ώσπου να φας το φαγητό σου, θα έχω τακτοποιήσει το δωμάτιο.
7. Θα πάμε βόλτα στο πάρκο, αφού γυρίσει ο μπαμπάς απ’ τη δουλειά.
8. Πριν έρθεις, πάρε με ένα τηλέφωνο.
9. **Στις παρακάτω προτάσεις να υπογραμμίσεις τα χρονικά επιρρήματα, όπως στο παράδειγμα:**

|  |
| --- |
| 1. **Χτες** έφεραν τα καινούρια έπιπλα του διαμερίσματος.
 |
| 1. Αύριο έχω κλείσει ραντεβού στον οδοντίατρο.
 |
| 1. Πέρσι πήγαμε διακοπές στην Αίγινα.
 |
| 1. Το δέμα που περιμένει θα έρθει απόψε.
 |
| 1. Σπάνια τον βλέπω να χαμογελάει.
 |
| 1. Φέτος έφαγε σχεδόν τριάντα παγωτά.
 |
| 1. Η Μαρία τώρα βλέπει τηλεόραση.
 |
| 1. Αργά το θυμήθηκες!
 |
| 1. Είναι αργία σήμερα. Δε δουλεύω.
 |
| 1. Σηκώθηκε νωρίς για να προλάβει το λεωφορείο.
 |
| 1. Κάποτε σε αυτή την περιοχή υπήρχαν μόνο χωράφια.
 |

1. **Να υπογραμμίσεις τους επιρρηματικούς προσδιορισμούς του χρόνου στις παρακάτω προτάσεις:**
2. Ξύπνησε νωρίς το πρωί κι άρχισε να ετοιμάζεται για τη δουλειά.
3. Γύρισε κουρασμένος αργά το βράδυ και δε μιλούσε σε κανέναν.
4. Αύριο θα πάμε στο γήπεδο με τον Τάσο.
5. Θα βγω στο μπαλκόνι, μόλις με πάρει τηλέφωνο.
6. Μετά το μάθημα θα πάμε βόλτα στο πάρκο.
7. Τα Χριστούγεννα πήγαμε εκδρομή στους Δελφούς και στην Αράχοβα.
8. Θα ξεκινήσω εντατικά μαθήματα Γαλλικής γλώσσας του χρόνου.
9. Θα φάω τα μακαρόνια, όταν πεινάσω.
10. Πιες το τσάι σου, πριν κρυώσει.
11. **Τοποθέτησε τις λέξεις στα σωστά κενά:**

Οικοδόμος, λαθρέμποροι, οικοδέσποινα, οικόπεδο, οικογένεια, περιβάλλον, λαθροθήρες.

|  |
| --- |
| 1. Στις γιορτές η ……οικοδέσποινα………… του σπιτιού υποδέχεται τους καλεσμένους.
 |
| 1. Το …………οικόπεδο……… που έχτισαν το σπίτι τους το είχαν κληρονομήσει από τον παππού τους.
 |
| 1. Καταλάβαμε ότι το κοπάδι είχε αφανιστεί από ………λαθροθήρες………… γιατί βρήκαμε ίχνη από κάλυκες.
 |
| 1. Οι …………λαθρέμποροι…… είχαν αποθηκεύσει το παράνομο εμπόρευμα στο υπόγειο του σπιτιού τους.
 |
| 1. Ανήκω σε μια τετραμελή ……οικογένεια……… .
 |
| 1. Προστατεύουμε το ……περιβάλλον……… και κάνουμε ανακύκλωση.
 |
| 1. Ο ……οικοδόμος……… χτίζει σπίτια.
 |

1. **Να αναγνωρίσεις σε ποια φωνή βρίσκονται τα παρακάτω ρήματα, όπως στο παράδειγμα:**

|  |  |  |
| --- | --- | --- |
| 1. έγινες 🡪
 | Παθητική, | γιατί: «εγώ γίνομαι» |
| 1. αγαπήσατε 🡪
 | Ενεργητική | γιατί: «εγώ αγαπώ» |
| 1. έχουν κοιμηθεί 🡪
 | Παθητική, | Εγώ κοιμάμαι |
| 1. σκεφτόμουν 🡪
 | Παθητική, | Εγώ σκέφτομαι |
| 1. είχαμε ρίξει 🡪
 | Ενεργητική | Εγώ ρίχνω |
| 1. ποτίζουμε 🡪
 | Ενεργητική | Εγώ ποτίζω |
| 1. οργάνωναν 🡪
 | Ενεργητική | Εγώ οργανώνω |
| 1. έχεις ταξιδέψει 🡪
 | Ενεργητική | Εγώ ταξιδεύω |
| 1. δάνεισα 🡪
 | Ενεργητική | Εγώ δανείζω |
| 1. δανείστηκα 🡪
 | Παθητική, | Εγώ δανείζομαι |

1. **Σωστό ή Λάθος;**

|  |  |
| --- | --- |
| 1. Τα χρονικά επιρρήματα είναι άκλιτες λέξεις.
 | ( Σ ) |
| 1. Οι χρονικές προτάσεις εισάγονται με τους αιτιολογικούς συνδέσμους.
 | ( Λ ) |
| 1. Οι επιρρηματικοί προσδιορισμοί του χρόνου απαντούν στην ερώτηση «πού;» .
 | ( Λ ) |
| 1. Ο Αόριστος μιλάει για κάτι που έγινε στο παρελθόν.
 | ( Σ ) |
| 1. Ο Παρατατικός αναφέρεται σε επαναλαμβανόμενη πράξη.
 | ( Σ ) |
| 1. Οι χρονικές προτάσεις φανερώνουν χρόνο.
 | ( Σ ) |

1. **Τετράδιο γλώσσας, θέμα γραμματικής: κλίνω σε όλους τους χρόνους τα ρήματα:**

ταξιδεύω, σκέφτομαι